als_Latn dik_Latn sna_Latn
Marrëdhënie Ndërkombëtare - Diplomaci
Ky program synon formimin profesional të specialistëve në fushën e marrëdhënieve ndërkombëtare dhe të diplomacisë konvencionale dhe asaj publike. Studiohen teoritë kryesore mbi marrëdhëniet ndërkombëtare dhe përmes njohjes me zhvillimet më të rëndësishme politike, diplomatike dhe ekonomike në marrëdhëniet midis shteteve në plan global dhe rajonal, si edhe në kuadër të organizatave ndërkombëtare e rajonale. Ky program duke theksuar lëndët me karakter praktik aftëson studentët për t’u përfshirë në aktivitete konkrete të administrimit e çështjevendërkombëtare dhe diplomatike. Studentët specializohen në dy profile të veçanta: Ballkani dhe Shtetet e Bashkuara.
Ku mund të punosh pas studimeve
- Shërbimin diplomatik të Republikës së Shqipërisë;
- Në institucione ose organizata të ndryshme ndërkombëtare ose
- rajonale në Shqipëri ose jashtë saj;
- Në qendra dhe institucione studimore, të cilat objekt të kërkimeve të tyre kanë marrëdhëniet ndërshtetërore të vendit tonë me vendet e Ballkanit, me Bashkimin Europian dhe Shtetet e Bashkuara, politikat e sigurisë në rajon, bashkëpunimin rajonal dhe integrimin e Shqipërisë në NATO dhe në BE;
- Në ata sektorë të medias në Shqipëri, që fokusohen në analizën e marrëdhënieve të vendit tonë me vendet fqinje dhe SHBA- në;
- Sektorë të ndryshëm të administratës shtetërore,veprimtaria e të cilëve ka të bëjë specifikisht me, ose është e orientuar nga marrëdhëniet politike, ekonomike-tregtare ose kulturore me këto rajone dhe vende.
als_Latn als_Latn als_Latn als_Latn als_Latn als_Latn als_Latn als_Latn als_Latn